
Nr. SC2020-20712  / 08.09. 2020
RAPORT DE SPECIALITATE

a proiectului de hotarare privind modificarea HCL 243 / 25.06.2020 cu privire la aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii”
 Consiliul Local al Municipiului Timişoara
Având în vedere Referatul de aprobare a proiectului de hotarare privind modificarea HCL 243 / 25.06.2020 cu privire la aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii”, Nr.  SC2020-20712/08.09. 2020 al Primarului Municipiului Timișoara  prin care se propune aprobarea modificării  HCL 243 / 25.06.2020 cu privire la aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii”
Facem următoarele precizări:
Prin Ordinul Ministrului Culturii nr. 3867 din 25.10.2016, oraşul Timişoara a fost nominalizat Capitala Europeana a Culturii în anul 2021. 

 Ținând cont de prevederile Hotărârii Parlamentului României nr. 33/ 2015 privind aprobarea Strategiei naționale de apărare a țării pentru perioada 2015- 2019, promovarea identității naționale, inclusiv prin prezervarea și valorificarea patrimoniului cultural natural, prin O.U.G. nr.42/ 2019 a fost reglementat modul de finanțare a Programului Timișoara - Capitală Europeană a Culturii în anul 2021. 
Potrivit art.1.alin.2  din O.U.G. nr.42/2019 ,, Responsabilitatea privind gestionarea cheltuielilor pentru implementarea Programului revine Asociaţiei „Timişoara - Capitală Europeană a Culturii“, denumită în continuare Asociaţia, organizaţie neguvernamentală, persoană juridică de drept privat, apolitică şi independentă, cu caracter cultural şi educativ, având statut de utilitate publică, Ministerului Culturii şi Identităţii Naţionale, Consiliului Local al Municipiului Timişoara şi Consiliului Judeţean Timiş. 

Sume ce pot fi completate prin hotărâre a autorităților deliberative, conform art. 4 alin. 3 din același act normativ: “În completarea sumelor prevăzute la art. 3 în vederea susţinerii organizării şi desfăşurării Programului, prin hotărâre a autorităţilor deliberative, municipiul Timişoara şi, după caz, judeţul Timiş pot încheia contracte de finanţare cu Asociaţia, în baza cărora vor acorda acesteia sume anuale pentru realizarea de proiecte culturale.”
Conform art. 4 alin. 4 din O.U.G. 42/ 2019, alocarea sumelor solicitate de catre Asociatia,, Timisoara - Capitala Europeana a Culturii “ este conditionata de ,,prezentarea de catre asociatie a unui raport de activitate si a unui raport financiar detaliat in legatura cu utilizarea sumelor alocate in anul precedent si numai dupa aprobarea legii bugetului de stat, respectiv a bugetului local al municipiului Timisoara, a bugetului judetului Timis, pe baza documentelor justificative prezentate de catre Asociatie” .
 Având în vedere prevederile legale antemenționate, Asociatia a depus catre Casa de Cultura Timisoara  urmatoarele documente:
· Raportul narativ 
· Raportul financiar aferent anului 2019.

De asemenea, specificam faptul ca fondurile   necesare derularii in anul 2020 a programului cultural ,,Timisoara – Capitala Europeana a Culturii” se regasesc in fila de buget aprobată prin HCL 70/28.02.2020 privind aprobarea bugetului local al municipiului Timișoara pe anul 2020.
Prin HCL 243 / 25.06.2020 cu privire la aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii” au fost aprobate acțiunile pe anul 2020 din cadrul programului cultural Timișoara – Capitală Europeană a Culturii 2021, alocându-se în acest sens suma de 6.800.000 RON, sumă prevăzută în bugetul local aprobat prin HCL nr. 70 / 28.02.2020 rectificat prin HCL 186 / 18.05.2020. 

Având în vedere adresa nr. 718 / 31.08.2020 înaintată de Asociația Timișoara 2021 – Capitală Europeană a Culturii, prin care se comunică planul de activități pentru perioada septembrie – decembrie 2020, pentru programul cultural “Timișoara – Capitală Europeană a Culturii” și bugetul ajustat ca urmare a finanțării  unor proiecte în mod distinct în urma concursul de dosare pentru finanțări nerambursabile organizat de Primăria Timișoara sau ca urmare a suplimentării Agendei Culturale a Casei de Cultură prin HCL 319 / 31.07.2020, se impune modificarea HCL 243 / 25.06.2020 cu privire la aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii” pentru suma de 3.303.000 RON, corespunzător planului de activități pentru perioada septembrie – decembrie 2020 pentru programul cultural Timișoara Capitală Europeană a Culturii înaintat de către Asociația Timișoara 2021 – Capitală Europeană a Culturii. 
Având în vedere cele menţionate mai sus, fiind îndeplinite cerințele legale,
PROPUNEM:

Emiterea unei hotărâri a Consiliului Local al Municipiului Timişoara prin care să se aprobe:

· modificarea articolului 2 din HCL 243 / 25.06.2020 și aprobarea incheierii contractului de finantare cu Asociatia ,,Timisoara – Capitala Europeana a Culturii” in vederea alocarii fondurilor necesare derularii actiunilor din perioada septembrie - decembrie 2020, în sumă de 3.303.000 lei, sumă prevăzută în bugetul local aprobat prin HCL nr. 70/28.02.2020 . 
Anexăm toate documentele depuse pentru susţinerea acestui proiect de hotărâre. 

